หุ้นปิดเช้า4ก.ค.บวก42.80จุด
หุ้นภาคเช้า 4 ก.ค.สุดร้อนแรงปิดบวก 42.80 จุด ที่ 1,084.28 จุด ท่ามกลางมูลค่าซื้อขาย 3.6หมื่นล้าน
4 ก.ค. 2554

หุ้นภาคเช้า 4 ก.ค.สุดร้อนแรงปิดบวก 42.80 จุด ที่ 1,084.28 จุด ท่ามกลางมูลค่าซื้อขาย 3.6หมื่นล้าน




ดัชนีตลาดหลักทรัพย์แห่งประเทศไทยวันที่ 4 ก.ค. ซึ่งเป็นการเปิดทำการวันแรกหลังการเลือกตั้งปรับเพิ่มขึ้น 42.80 จุด หรือ 4.11% ปิดที่ 1,084.28 จุด ทะลุเพดานแนวต้านที่นักวิเคราะห์ประเมินไว้ที่ 1,082 จุด มูลค่าการซื้อขาย 36,406.04 ล้านบาท โดยหุ้นขนาดใหญ่ในกลุ่มธนาคารและพลังงานบวกกันถ้วนหน้า
บริษัทหลักทรัพย์ (บล.) เคจีไอ (ประเทศไทย) ระบุว่า ดัชนีที่ปรับเพิ่มขึ้นแรงในเช้าวันนี้เป็นผลจากทั้งการเลือกตั้งและการจัดตั้งรัฐบาลที่จะทำให้รัฐบาลใหม่มีเสถียรภาพ ในขณะเดี่ยวกันปัจจัยต่างประเทศเป็นบวกเช่นกัน หลังจากที่ประชุมกลุ่มยุโรปอนุมัติเงินช่วยเหลือกรีซ จำนวน 1.2 หมื่นล้านยูโร
มูลค่าซื้อขาย 5 อันดับหลักทรัพย์ 
ITD ปิด 4.60 บาท +1.06 บาท หรือ 29.94% BBL  ปิด 165.50 บาท +7.50  บาท หรือ 4.75% SCB ปิด 119.00 บาท +8.00  บาท หรือ 7.21% KBANK ปิด 131.50 บาท +8.50  บาท หรือ 6.91% KTB ปิด 20.10 บาท +1.30  บาท หรือ 6.91%